EELNÕU

KOHTLA-JÄRVE LINNAVALITSUS

K O R R A L D U S

Kohtla-Järve september 2023 nr

Ühissõidukipeatustel kohanime muutmine

Kohtla-Järve Linnavalitsus võttis vastu 20. oktoobril 2015. a korralduse nr 825 „Ühissõidukipeatuste kohanimede määramine“. Korraldusega oli määratud ühissõidukipeatustele kohanimi Ahtme gümnaasium, sest nad asusid gümnaasiumi lähedal. Seoses riigigümnaasiumi avamisega Kohtla-Järvel sügisel 2019 jätkas Ahtme Gümnaasium põhikoolina ja kannab nime Ahtme Põhikool. Sellega kaotas ühissõidukipeatuse kohanimi Ahtme Gümnaasium oma aktuaalsuse.

Kohtla-Järve Linnavalitsuse nimekomisjoni 10. augusti 2023. a protokolliga nr 3 tehti ettepanek ühissõidukipeatuste kohanimi Ahtme gümnaasium ümber nimetada Ahtme Põhikool kohanimeks.

Vastavalt Kohtla-Järve Linnavolikogu 29. aprilli 2021. a määrusele nr 87 „Kohanime määramise kord“ § 2 oli 18. augustil 2023. a korralduse eelnõu avalikustanud Kohtla-Järve linna ametlikul veebilehel. Ettepanekute esitamise tähtaeg oli 3. september 2023. a. Antud aja jooksul on laekunud ettepanekuid, märkusi ega vastuväiteid….**\***

Lähtudes ülaltoodust ning kohaliku omavalitsuse korralduse seaduse § 30 lõike 1 punkti 2, kohanimeseaduse § 3 lõike 7 punkti 2, § 4 lõike 1 punkti 5, § 5 lõike 1 punkti 3, § 6 lõigete 1 ja 8, Kohtla-Järve Linnavolikogu 29. aprilli 2021. a määruse nr 87 „Kohanime määramise kord“ § 1 alusel Kohtla-Järve Linnavalitsus

o t s u s t a b :

1. Muuta Ahtme linnaosas asuvate ühissõidukipeatuste kohanimi Ahtme gümnaasium (ÜTRIS peatuste koodid 4400011-1 ja 4400012-1) kohanimeks Ahtme Põhikool.
2. Korraldus jõustab teatavakstegemisest.

Korraldust on võimalik vaidlustada 30 päeva jooksul teadasaamise päevast arvates vaide esitamisega Kohtla-Järve Linnavalitsusele haldusmenetluse seaduses sätestatud korras või kaebuse esitamisega Tartu Halduskohtu Jõhvi kohtumajja halduskohtumenetluse seadustikus sätestatud korras.

Virve Linder Anna Generalova linnapea linnasekretär

**\*punasega kirjutatud tekst võib muuta**